Balstogės Marijos Dangun Žengimo arkikatedra bazilika

Balstogės Marijos Dangun Žengimo arkikatedra bazilika (lenk. Bazylika archikatedralna Wniebowzięcia Najświętszej Maryi Panny w Białymstoku) – arkikatedra bazilika esanti Balstogės mieste. Bažnyčia pavadinta Marijos Dangun Žengimo garbei. Bažnyčia priklauso Balstogės Marijos Dangun Žengimo parapijai. Bažnyčios ilgis 90 m, bokštų aukštis 72,5 m yra trys navos, telpa 9,500 žmonių. Bažnyčioje palaidota 1808 m. mirusi Izabela Poniatovska. Istorija Pirmoji renesansinė bažnyčia šioje vietovėje buvo pastatyta 1617–1626 metais, kurios statybas finansavo Petras Viesiolovskis. XIX a. pabaigoje parapijiečių skaičius siekė 12,000 žmonių, o bažnyčia talpino tik 1000, todėl buvo nuspręsta pastatyti naują erdvesnę bažnyčią. Dabartinė neogotikinė bažnyčia pastatyta 1900–1905 metais, architektas Józef Pius Dziekoński. 1980 m. sausio 28 d. bažnyčia buvo įtraukta į Palenkės vaivadijos saugomų istorijos paminklų sąrašą. 1977–1984 m. šalia pastatyta klebonija. 1992 m. kovo 25 d. suteiktas arkikatedros statusas. 1996–2004 m. bažnyčia buvo restauruojama. Literatūra Krzysztof Antoni Jabłoński: Biały i czerwony: kościoły białostockiej parafii farnej. Białystok: Kuria Metropolitalna Białostocka. Wydział Duszpasterstwa: Wydawnictwo ”Buk”, 2008. ISBN 978-83-926822-6-4. Piotr Sawicki: Białystok na progu XXI wieku. Białystok: Instytut Wydawniczy Kreator, 2002, s. 54. ISBN 83-7344-000-3. Nuorodos Parapijos tinklalapis (lenk.); Bažnyčios istorija (lenk.); Palenkės vaivadijos saugomų istorijos paminklų sąrašas (lenk.).